Foto: Facebook

„Vești bune de la Bruxelles de la Parlamentul European! Pe lângă tradiționalii dușmani și detractori ai României - ( Monica Macovei, Cristi Preda și încă 2-3 europarlamentari PPE ) există însă și mulți prieteni onești ai țării noastre! Aceștia au respins azi în Comisia LIBE solicitarea sicofanților (n.red. denunțători) menționați mai sus de a se discuta în plen situația României la fel ca a Ungariei!

Vesti bune de la Bruxelles de la Parlamentul European! Pe langa traditionalii dusmani si detractori ai Romaniei - (... Posted by Victor Ponta on Thursday, July 2, 2015

Mulțumesc tuturor europarlamentarilor români și colegilor noștri din Grupul Social Democrat, ALDE și Verzi pentru corectitudine și sprijin!”, a scris Victor Ponta pe Facebook.

Controversele din jurul premierului Victor Ponta şi modificărilor aduse Codului penal au ajuns săptămâna trecută în Parlamentul European. Eurodeputaţii din Comisia pentru Libertăţi Civile şi Justiţie discută situaţia din România. Europarlamentarul Monica Macovei a acuzat guvernul Ponta şi coaliţia de guvernare de atacuri la adresa justiţiei.